3.7.2023
DA
Den Europæiske Unions Tidende
L 168/23
(8)
Den aktuelle situation udgør et specifikt problem som omhandlet i artikel 221 i forordning (EU) nr.
1308/2013.
Det specifikke problem i et begrænset antal regioner i visse medlemsstater kan ikke løses ved hjælp af foranstaltningerne i nævnte forordnings artikel 219 eller 220, eftersom det ikke direkte skyldes eksisterende eller truende markedsfor­ styrrelser eller er relateret til foranstaltninger, der tager sigte på at standse spredningen af dyresygdomme eller rette op på manglende forbrugertillid som følge af risici for folke-, dyre- eller plantesundheden.
For at undgå en hurtig yderligere forværring af landbrugernes økonomiske levedygtighed i visse regioner i Bulgarien, Ungarn, Polen, Rumænien og Slovakiet kræver situationen desuden en hurtig indsats.
(9)
Der bør derfor iværksættes en nødhjælpsforanstaltning med henblik på at yde Bulgarien, Ungarn, Polen, Rumænien og Slovakiet et finansielt bidrag til støtte for landbrugere, der er berørt af den øgede import af korn og oliefrø fra Ukraine, i en periode, hvor det er strengt nødvendigt.
(10)
Det beløb, der stilles til rådighed for Bulgarien, Ungarn, Polen, Rumænien og Slovakiet, bør fastsættes under hensyntagen til landenes respektive vægt i Unionens landbrugssektor på grundlag af de nettolofter for direkte betalinger, der er fastsat i bilag III til Europa-Parlamentets og Rådets forordning (EU) nr.
1307/2013 (4), og den relative vækst i importen af korn og oliefrø til disse lande.
(11)
Bulgarien, Ungarn, Polen, Rumænien og Slovakiet bør fordele støtten via de mest effektive kanaler på grundlag af objektive og ikkediskriminerende kriterier, idet der tages hensyn til omfanget af de problemer og økonomiske tab, som landbrugere, der dyrker korn og oliefrø i de berørte områder, står over for, samtidig med at det sikres, at disse landbrugere er de endelige støttemodtagere, og at markeds- og konkurrenceforvridning undgås.
(12)
Da det beløb, der tildeles Bulgarien, Ungarn, Polen, Rumænien og Slovakiet, kun vil kompensere for en del af det faktiske tab, som landbrugere i de berørte regioner har lidt, bør disse medlemsstater have mulighed for at yde supplerende national støtte til de pågældende producenter på de betingelser og inden for den frist, der er fastsat i denne forordning.
(13)
For at give Bulgarien, Ungarn, Polen, Rumænien og Slovakiet fleksibilitet til at fordele støtten, alt efter hvad der er nødvendigt for at afhjælpe landbrugernes problemer, bør de have lov til at kumulere den med anden støtte, der finansieres af Den Europæiske Garantifond for Landbruget og Den Europæiske Landbrugsfond for Udvikling af Landdistrikterne, når blot dette ikke fører til overkompensation.
(14)
For at undgå overkompensation bør Bulgarien, Ungarn, Polen, Rumænien og Slovakiet tage den støtte, der ydes gennem andre nationale støtteinstrumenter eller EU-støtteinstrumenter eller private ordninger som reaktion på virkningerne af den øgede import af korn og oliefrø fra Ukraine i de berørte regioner, i betragtning.
(15)
Eftersom EU-støtten er fastsat i euro, er det for at sikre ensartet og samtidig anvendelse nødvendigt at fastsætte en dato for omregningen af det beløb, der tildeles medlemsstater, som ikke anvender euroen som national valuta, hvilket er tilfældet for Bulgarien, Ungarn, Polen og Rumænien.
Da denne forordning ikke fastsætter en frist for indgivelse af støtteansøgninger, bør datoen for nærværende forordnings ikrafttræden med henblik på artikel 30, stk.
3, i Kommissionens delegerede forordning (EU) 2022/127 (5) betragtes som den udløsende begivenhed for vekselkursen for de beløb, der fastsættes i nærværende forordning.
(16)
Af budgetmæssige grunde bør Unionen kun finansiere de udgifter, som Bulgarien, Ungarn, Polen, Rumænien og Slovakiet afholder, hvis de afholdes inden en bestemt skæringsdato.
(4) Europa-Parlamentets og Rådets forordning (EU) nr.
1307/2013 af 17. december 2013 om fastsættelse af regler for direkte betalinger til landbrugere under støtteordninger inden for rammerne af den fælles landbrugspolitik og om ophævelse af Rådet forordning (EF) nr.
637/2008 og Rådet forordning (EF) nr.
73/2009 (EUT L 347 af 20.12.2013, s. 608).
(5) Kommissionens delegerede forordning (EU) 2022/127 af 7. december 2021 om supplerende regler til Europa-Parlamentets og Rådets forordning (EU) 2021/2116 for så vidt angår betalingsorganer og andre organer, finansiel forvaltning, regnskabsafslutning, sikkerheds­ stillelse og brug af euroen (EUT L 20 af 31.1.2022, s. 95).